Pak Pong

Pak Pong merupakan sebuah filem drama fantasi Malaysia 2017 arahan Fauzi Nawawi terbitan 9 Country Creativity. Di dalam kerjaya sulungnya sebagai pengarah, Fauzi turut berkhidmat sebagai penulis skrip. Ia menampilkan barisan pelakon popular Malaysia seperti Hairul Azreen, Siti Saleha, Amber Chia, Marsha Milan Londoh, Eizlan Yusof dan Saiful Apek. Filem ini ditayangkan pada 23 Februari 2017. Penerbit filem ini, Raja Mohammad Mohd Ismail meninggal dunia pada 12 Julai 2017, lima bulan selepas Pak Pong ditayangkan.

Plot
Mengisahkan tentang seorang lelaki kerdil yang terlalu inginkan kesempurnaan dengan menjadi lelaki normal yang kacak. Untuk merealisasikan keinginannya itu, dia telah menuntut ilmu yang salah sehingga dia lupa dirinya dan akhirnya perbuatannya telah memakan dirinya sendiri.

Pelakon

Pelakon utama
Hairul Azreen sebagai Muda
Siti Saleha sebagai Puteri Serampit
Izreen Azminda sebagai Nora
Badrolshah sebagai Kadik
Fauzi Nawawi sebagai Kadik Handsome
Marsha Milan Londoh sebagai Suri
Eizlan Yusof sebagai Penghulu Bulan
Kazar Saisi sebagai Penasihat Bunian
Rahim R2 sebagai Penghulu Bunian
Shawal Ruslan sebagai Gragos
Zulkifli Ismail sebagai Tok Penghulu
Lisdawati sebagai Jin Tanah

Pelakon undangan
Saiful Apek sebagai Tok Belantara
Amber Chia sebagai dirinya sendiri
Jasmin Hamid sebagai Sang Kelabai Besar
Nur Risteena sebagai Rohayu
Bell Ngasri sebagai Orang Kampung
Maimon Mutalib sebagai Ibu Muda

Penerbitan
Penerbitan filem Pak Pong bermula sekitar 2012. Ia merupakan filem sulung arahan Fauzi Nawawi di dalam kerjayanya sebagai sutradara dan mengambil masa lima tahun untuk disiapkan kerana masalah bajet dan dalam masa yang sama, memberi penelitian terhadap sudut kesan khas.

Keluaran dan sambutan
Pak Pong dikeluarkan pada 23 Februari 2017 dan merupakan kegagalan komersial, hanya meraih kutipan RM35 ribu. Filem ini menerima ulasan positif dari pengkritik filem. Shazryn Mohd Faizal dari mStar Online mendapati Pak Pong memiliki idea yang menarik. Dengan mengenengahkan genre fantasi dengan disulami dengan elemen drama dan komedi, sekaligus memberikan variasi kepada khalayak di sebalik lambakan genre komedi dan seram sedia ada di pasaran.

Rujukan

Pautan luar
 

Filem 2017
Filem Malaysia tahun 2017